钦定古今图书集成/理学汇编/文学典/第156卷 > 《周礼》 > 《冬官》
## 钦定古今图书集成/理学汇编/文学典/第156卷 > 《周礼》 > 《冬官》

栗氏为《量改》“煎金锡则不耗，不耗然后权之，权之然
后准之，准之然后量之，量之以为”深尺，内方尺而
圜，其外，其实一鬴；其臀一寸，其实一豆；其耳三寸，其
实一升，重一钧，其声中黄锺之宫，概而不税。其铭曰：
“时文思索，允臻其极。嘉量既成，以观四国。永启厥后，
兹器维则。”

〈订义〉郑康成曰：“铭，刻之也。”郑锷曰：“古者作为铭文，皆所以诏后世，非苟眩文以为工。此铭量之人自谓作是铭文以铭此量，非苟为铭。”盖深思精求，所以制作之道，知其为是量也，允信乎臻于至极，制作之用至矣尽矣，后世不可复加矣。